по-специално в Заключителния акт от Хелзинки от 1975 г. на Съвещанието за сигурност и сътрудничество в Европа и Парижката харта за нова Европа от 1990 г. и в други инструменти относно правата на човека, сред които Всеобщата декларация за правата на човека на ООН и Европейската конвенция за правата на човека и основните свободи, и зачитането на принципа на върховенството на закона съставляват основата на вътрешните и външните политики на страните и представляват основни елементи на настоящото споразумение. Насърчаването на зачитането на принципите на суверенитет и териториална цялост, ненарушимост на границите и независимост, като и предотвратяването на разпространението на оръжия за масово унищожаване и свързани с тях материали и техните средства за доставка също представляват основни елементи на настоящото споразумение.
 Член 3
 Страните признават, че в основата на техните отношения са принципите на свободната пазарна икономика. За подсилване на връзките между страните от основно значение са върховенството на закона, борбата с корупцията, борбата с различните форми на транснационална престъпна дейност и борбата срещу тероризма, насърчаването на устойчиво развитие и ефективно многостранно сътрудничество.
 ДЯЛ II
 ПОЛИТИЧЕСКИ ДИАЛОГ И РЕФОРМА, ПОЛИТИЧЕСКО АСОЦИИРАНЕ, СЪТРУДНИЧЕСТВО И СБЛИЖАВАНЕ В ОБЛАСТТА НА ВЪНШНАТА ПОЛИТИКА И ПОЛИТИКАТА ЗА СИГУРНОСТ
 Член 4
 Цели на политическия диалог
 1. Политическият диалог между страните във всички области от общ интерес се развива и укрепва във все по-голяма степен. Този процес ще насърчи поетапното сближаване в областта на външната политика и въпросите на сигурността с цел постигане на по-задълбочено участие на Украйна в европейското пространство на сигурност.
 2. Целите на политическия диалог са:
 а)
 задълбочаване на политическото асоцииране и по-голямо политическо сближаване и по-голяма ефективност по отношение на политиката за сигурност;
 б)
 насърчаване на международната стабилност и сигурност, основани на ефективно многостранно сътрудничество;
 в)
 укрепване на сътрудничеството и диалога между страните относно международната сигурност и управлението на кризи, в частност за справяне със световните и регионалните предизвикателства и със сериозни заплахи;
 г)
 способстване за резултатно и практическо сътрудничество между страните за постигането на мир, сигурност и стабилност на европейския континент;
 д)
 задълбочаване на зачитането на демократичните принципи, върховенството на закона и доброто управление, правата на човека и основните свободи, включително правата на лицата, принадлежащи към национални малцинства, недискриминацията на лицата, принадлежащи към малцинства, и зачитането на разнообразието, както и принос за консолидиране на вътрешните политически реформи;
 е)
 развиване на диалога и задълбочаване на сътрудничеството между страните в областта на сигурността и на отбраната;
 ж)
 насърчаване на принципите на независимост, суверенитет, териториална цялост и ненарушимост на границите.
 Член 5
 Форуми за провеждане на политически диалог
 1. Страните провеждат редовни срещи на върха за политически диалог.
 2. На министерско равнище политическият диалог протича, по взаимно съгласие, в рамките на Съвета за асоцииране, създаден по силата на член 460 от настоящото споразумение, и в рамките на редовни заседания на представителите на страните на равнище министерство на външните работи.
 3. Политическият диалог се провежда и в следните формати:
 а)
 редовни срещи на равнище политически директори, Комитет по политика и сигурност и експерти, включително относно конкретни региони и въпроси, между представители на Европейския съюз, от една страна,